הוועדה לקידום מעמד האישה, כנסת 17, פרוטוקול מספר 145, 2008-07-09 09:00

זהבה גלאון: במחקר שנמסר לנו כאן נאמר שנשים ערביות לוקות בתדירות גבוהה הרבה יותר בהתקפי לב.

זהבה גלאון: ד"ר ליאורה ולינסקי: נכון, וזאת כי תופעות ההשמנה והסוכרת הרבה יותר נפוצות אצלן.

זהבה גלאון: לכן הסוגיה היא לא רק סוגיה של מגדר, אלא כל התוספות הסוציואקונומיות שמגיעות מהנושא של מגדר.

זהבה גלאון: הייתי רוצה למנף בכל ישיבה בכנסת שאני מגיעה אליה את הסוגיה הזאת שאנחנו חייבים לקדם את הנושא של המניעה בסל הבריאות, בכך שניתן את האפשרות לקופות החולים לתת את שירותי המניעה באיזשהו קונטקסט.

זהבה גלאון: כל הקופות עושות את זה היום מתוך תום לב ולא מתוך חיסכון כלכלי, ואתם חייבים להבין שכמו שמשרד האוצר מתנהל, ככה מתנהלות הקופות.

זהבה גלאון: החיסכון הפוטנציאלי על האשפוזים בעוד 5 שנים אם ייכנס נושא המניעה, מספיק בשביל להשקיע היום במניעת אותם אשפוזים.

זהבה גלאון: השנה הכלכלית היא היום.

זהבה גלאון: אז חייבים להכניס את הנושא של המניעה בכלל ומניעת העישון בפרט בתוך סל הבריאות.

זהבה גלאון: ספציפית לגבי נשים, עשינו לא מזמן קבוצות מיקוד לאנשים עם יתר לחץ דם עם או בלי סוכרת, לנשים ולגברים בנפרד.

זהבה גלאון: אחת הסוגיות שעלו שמאוד בלטה, כששאלנו גברים ונשים האם יתר לחץ דם זו מחלה, 95% מהנשים ענו שיתר לחץ דם זה לא מחלה.

זהבה גלאון: "יתר לחץ דם מאוד קשור ללחץ נפשי, ואני לא צריכה לקחת את התרופות שלי ללחץ דם, כי אם אני ארגיע את עצמי ירד לי הלחץ דם... " לכן אני חושבת שהנושא של העלאת המודעות בקרב הנשים בפרט, לגבי מה זה לחץ דם, מה זה שומנים בדם, חשיבות ההגעה לבית חולים, זו סוגיה קריטית.

זהבה גלאון: גברים מבינים טוב יותר שיתר לחץ דם זו מחלה, ואז יוצא שנשים מגיעות מאוחר יותר לרופא, יש פחות היענות לטיפול תרופתי אצלן, פחות בדיקות שגרתיות.

זהבה גלאון: אישה מגיעה לרופא על קצה גבול היכולת, ובמיוחד נשים צעירות שעובדות.

זהבה גלאון: והן חוסכות מהעומס המשפחתי את הטיפול בעצמן.

זהבה גלאון: נקודה אחרונה היא לגבי שיקום לב.

זהבה גלאון: עשינו ניסיון לפני שנתיים וחצי לערך, היות ואנו מודעים במכבי שאין מספיק שיקום לב והמצב מוזנח ועלוב, ואמרנו – בואו נקדיש את השירות הזה של שיקום לב לאוכלוסיות שהכי צריכות אותו.

זהבה גלאון: פתחנו תוכנית של שיקום לב בקהילה בטירה.

זהבה גלאון: הבאנו לשם קרדיולוג ומכשירי פעילות גופנית, הבאנו גם ממכון הלב מישהו שיכשיר את האנשים כדי להדגיש את הנושא של שיקום לב בקהילה.

זהבה גלאון: השקענו בזה לא רק משאבים מבחינה כלכלית, אלא גם מבחינת הכשרת והבאת הצוותים.

זהבה גלאון: גייסנו את כל הרפאים בקהילה בטירה, טאלביה וקלנסווה.

זהבה גלאון: הסתכלנו אחרי שנה, התוכנית התגלתה ככישלון חרוץ.

זהבה גלאון: אנשים לא באו, בדקנו למה- כנראה חוסר עניין של האנשים- זה לא חשוב, זה לא רציני, אנשים לא רוצים להשקיע את הזמן בזה, הם לא רואים בזה את החשיבות.

זהבה גלאון: ד"ר בלה קויפמן: אחר כך הם מגיעים טיפול בית בבית.

זהבה גלאון: האנשים לא יודעים שכדאי להשקיע בחדר כושר ובשיקום במקום אחר כך להשקיע בתרופות ובטיפולי בית.

זהבה גלאון: היו"ר זהבה גלאון: זה מאוד הגיוני שפציינטים לא יגיעו, כי על מנת שהם יגיעו צריך לערוך תוכנית להעלאת מודעות.

זהבה גלאון: ד"ר ליאורה ולינסקי: גייסנו את הרופאים בקהילה שיפנו את האנשים, גייסנו את כל הסניף לעורר מודעות, הוצאנו רשימות של אנשים שמגיע להם שיקום לב ושלחנו להם מכתבים.

זהבה גלאון: זאת אומרת עשינו מאמצים מאוד גדולים, אנשים הגיעו לפגישה הראשונה ואז נשרו, כי הם עסוקים, כי אין להם זמן.

זהבה גלאון: אני מדברת על אנשים לאחר אירועי לב, ועל תוכנית שהייתה רק אחר הצהריים, בתוך הסניף ממש, שזה מרחק הליכה מהבית.

זהבה גלאון: ד"ר יעקב קליין: במגזר היהודי זה קשה על אחת כמה וכמה .

זהבה גלאון: ד"ר ליאורה ולינסקי: ברצוני לסכם במילים אחרונות, כל גורמי הסיכון שדיברו עליהם היום, עישון, פעילות גופנית, השמנה, קשורים בעצם בנשים- כל המחקרים היום שמראים כי אנו משמינים יותר, שאנחנו פחות עושים פעילות גופנית כאוכלוסייה, חוזרים לנושא של החינוך בבית .

זהבה גלאון: זה צריך להיות לפני הנעורים, וזה צריך להיות בזמן ההיריון בעצם.

זהבה גלאון: הסיבה להשמנה היום היא היעדר סמכות הורית.

זהבה גלאון: ההורה הוא זה שצריך לקבוע מה הילד צריך לאכול וכמה פעילות גופנית הילד עושה.

זהבה גלאון: במיוחד הנשים צריכות לשלוט בנושא הזה כי האישה יותר בבית והקשר שלה עם הבית ועם ניהול הבית הוא יותר הדוק.

זהבה גלאון: אני חושבת שהעלאת המודעות, בחינוך, הדרכה ופעילות בנושא החזרת הסמכות ההורית.

זהבה גלאון: אם למשל תשאלי את כל הדיאטניות שמתמצאות בנושא מה הדבר הכי חשוב מבחינת התזונה שצריך לעשות היום, הן לא ידברו איתך על תכולת התזונה, הן לא ידברו על ירקות ופירות, יגידו לך-צריך לשבת ליד שולחן כמשפחה ולאכול.

זהבה גלאון: וזה אחד המרכיבים המרכזיים בבעיית ההשמנה במדינת ישראל.

זהבה גלאון: אם הולכים לעשות איזושהי פעולה מול הסיכון למחלות לב בקרב נשים, כאן המקום לפעולה.

זהבה גלאון: לשבת ליד השולחן כמשפחה, ולאכול כך שההורים יותר ישלטו בתכולה של הבית, איזה אוכל מכניסים לבית ואיזה לא מכניסים.

זהבה גלאון: כמה פעמים רוכשים אוכל קנוי, fast-food, ומתי לחזור ל-slow-food זה המפתח, והוא כן בידי הנשים, ובידי כולנו להחזיר את המודעות הזאת לנשים.

זהבה גלאון: יעקב קליין: אני מתנצל שעליי לעזוב, ברצוני רק לומר שכקרדיולוג אני תומך בהכללת שירותי המניעה של מחלות לב בסל הבריאות.

זהבה גלאון: אני חושב שזה דבר חיוני.

זהבה גלאון: ד"ר רוברט מגרה: ראשית, אני חייב לציין שאין בכללית פעילות מכוונת לבריאות לב האישה, אם כי נעשות הרבה מאוד פעילויות במניעה של מחלות לב ובטיפול במחלות לב בכלל.

זהבה גלאון: כדאי להזכיר שבכללית הרבה שנים רצה תוכנית שנקראת "לונגה ויטה".

זהבה גלאון: "לונגה ויטה" היא בעצם חינוך לבריאות בנושא הלב, שלוקחים בה חלק אנשים מוסמכים מחינוך לבריאות, דיאטנים, רופאים וכן הלאה.

זהבה גלאון: בשלושת השנים האחרונות כל הקופות נתנו גז מלא על הנושא של מדדי איכות.

זהבה גלאון: זאת אחרי שמשרד הבריאות פרסם מדדי איכות לאומיים.

זהבה גלאון: כלומר זה מחייב אחרי גיל מסוים, לכל גבר ואישה, למדוד את לחץ הדם, השומנים בדם, להפנות אותה לטיפול דיאטנית, פעילות גופנית וכו'.

זהבה גלאון: הוכנס אפילו לתוך התוכנה של רופא המשפחה שאי אפשר להתקדם מבלי לעבור ולמדוד את כל המדדים האלה.

זהבה גלאון: הנושא הזה קיבל ממש תאוצה רצינית בשנים האחרונות, מאחר וזה גם קשור בתמריץ כספי שהקופות תקבלנה ממשרד הבריאות על העמידה ביעדים של מדדי איכות, ולטעמי זו הדרך לשפר את המניעה של מחלות הלב.

זהבה גלאון: דבר נוסף שאני רוצה לומר, וחבל שד"ר קליין יצא, קשור לנושא של המכונים לשיקום הלב.

זהבה גלאון: שערי צדק זה בית חולים גדול, אך לא הכי גדול בירושלים.

זהבה גלאון: ישנם גם שתי הדסות, ועם כל אלה שעברו התקפי לב בבתי חולים אחרים חוץ משערי צדק, כגון בהדסות וביקור חולים, היו מופנים למכון השיקום היחידי שקיים בשערי צדק, לדעתי התור היה מגיע ל-3 ימים בערך.

זהבה גלאון: היו"ר זהבה גלאון: אפשר לפתור את זה בכך שיוקמו בהדסות מרכזי שיקום.

זהבה גלאון: ד"ר רוברט מגרה: אבל זה בדיוק מאותה סיבה שהנושא הזה לא נחשב נושא כלכלי להבדיל מצינטורים ומניתוח מעקפי.

זהבה גלאון: אני הייתי מציע שמשרד הבריאות יחייב בעצם כל בית חולים שיש לו מחלקה קרדיולוגית שמנתח שמה ומצנטר, שיהיה מחויב גם להקים מכון לשיקום לב.

זהבה גלאון: כיום בתי חולים, ולא משנה כרגע של קופה או לא של קופה, בורחים מהדבר הזה כי הוא לא כדאי נכון להיום.

זהבה גלאון: והדבר מאוד כדאי גם מבחינה כלכלית לטווח הבינוני והארוך.

זהבה גלאון: זה מה שהיה לי לומר.

זהבה גלאון: אסכם בכך שמאוד נהניתי מההרצאה ואני חושב שהנושא מאוד חשוב, אם כי לא ברור לי מדוע יש להפריד את בריאות הלב של האישה מבריאות הלב של הגבר, ואני מודע לכל ההבדלים שד"ר קויפמן הציגה.

זהבה גלאון: צריך לדאוג לבריאות הלב של שני המינים.

זהבה גלאון: ד"ר בלה קויפמן: אני רוצה לציין לשבח את קופת חולים כללית.

זהבה גלאון: דיברנו על כך שיש להגביר את המודעות לא רק בקרב אנשים אלא גם בקרב הרופאים, ובקופת החולים כללית הכינו שיעורים בכל מיני נושאים, אוסטיאופורוזיס, טיפול הורמונאלי, דיכאון וכו', וגם הקדישו שיעור למחלות לב לנשים.

זהבה גלאון: ולא מדובר בסתם הרצאות פה ושם.

זהבה גלאון: זה עובר בכל הסניפים, זה שיעור אינטראקטיבי, וכל הכבוד לכם על כך.

זהבה גלאון: ד"ר רוברט מגרה: תודה רבה.

זהבה גלאון: קופות החולים אומרות גם הן שמשרד הבריאות צריך לתת הנחיות ברורות כי אחרת אתם ביוזמת

זהבה גלאון: כם מעבר למה שציינה ד"ר קויפמן, לא עושים פעילות נפרדת.

זהבה גלאון: קודם כל אני מסכימה שצריך לטפל בנשים ובגברים, אנחנו לא מבקשים חס וחלילה להזניח את הטיפול ברפואת לב אצל גברים ולתת את הדגש רק לנשים.

זהבה גלאון: אנחנו באמת מבקשים ליצור השוואה, גם על פי הערות שהושמעו כאן על ידי ד"ר ליאורה ולינסקי, בגלל העניין של חוסר השוויון גם התרבותי וגם מגדרי, שבעקבותיו נוצרים פערים ונוצר חוסר איזון, אז אין הבחנה.

זהבה גלאון: מה שבעיקר מטריד אותי הוא שבאמת יש חוסר מודעות בקרב הרופאים עצמם בבתי החולים ברחבי הארץ, הן בקרב רופאי המשפחה, הן בקרב הנשים, וכל המעגל הזה ביחד גורם למצב שבעצם הנשים, לא מופלות אולי באופן מכוון, אבל הן מופלות בתוצאה.

זהבה גלאון: גם בטיפול שהן מקבלות וגם ביכולת שלהן לקבל טפול.

זהבה גלאון: אני מצטמצמת לעניין זה, לא שאני לא חרדה לכל הצורך להכניס לסל הבריאות כל מה שקשור למניעה, ולהתייחסות רפואית לגבי בעיות שיקום לב בכלל.

זהבה גלאון: הדגש שלי כרגע בנקודת הזמן הזו היא ביחס לנשים.

זהבה גלאון: עכשיו לנושא של משרד הבריאות.

זהבה גלאון: ראשית, למה משרד הבריאות לא מאמץ את ההמלצות, הייתה כאן ישיבה לפני 3-4 שנים בקירוב, ודברים שהועלו היום הועלו בישיבה זו, אולי לא באופן כל כך מובחן כמו שהציגה את זה היום ד"ר קויפמן עם הניסיון והיכולת להתייחס למה שקורה בחו"ל, אבל כבר לפני 4 שנים הציעו התייחסות נפרדת בכל מה שקשור למחלות לב ולבריאות לב של נשים, ובעצם משרד הבריאות לא יישם את ההמלצות האלה, לא הורה לקופות ולא הנחה את הקופות.

זהבה גלאון: רות ויינשטיין: קוראים לי רותי ויינשטיין, אני מנהלת המחלקה לחינוך וקידום בריאות.

זהבה גלאון: כל מה שנאמר כאן בדיון אני מביאה השבוע למנכ"ל משרד הבריאות.

זהבה גלאון: אני לא יכולה לתת תשובה חד משמעית למה לא יישמנו ומה יישמנו ואיך יישמנו.

זהבה גלאון: לא יישמתם.

זהבה גלאון: רות ויינשטיין: יש מדדי איכות שהיום מהווים תמריץ לקופות לבדוק גם בגברים וגם בנשים פרמטרים שתורמים למחלות לב וכלי דם.

זהבה גלאון: יש תסמינים שונים בין נשים וגברים, וידוע שכדאי לאישה שמרגישה פרפורי בטן להתייחס לזה ולהיבדק ברצינות, ולא רק אם היא מרגישה כאבים ביד השמאלית.

זהבה גלאון: אני לא יכולה להגיד שכל אישה שמעה זאת, מה שכן, משרד הבריאות לקח על עצמו להצביע על יעדי בריאות לשנת 2020, והחלק המרכזי של היעדים האלה זה בנושא של השמנה, מניעת השמנה ועישון, שכמו שליאורה אמרה אנחנו לא רוצים לפנות לבית חולים כל יום.

זהבה גלאון: אנחנו נעדיף שלא יהיו בתי חולים ושלא נצטרך מערך שיקום.

זהבה גלאון: אנחנו רוצים התמודדות בשלב הרבה יותר מוקדם מזה.

זהבה גלאון: אם אנחנו מדברים על עלות תועלת, אין מה לדבר.

זהבה גלאון: דיברו כאן על 415 ש"ח לחודש לשיקום.

זהבה גלאון: אם ייתנו עשירית מזה או מאית למניעה, אנחנו יכולים לעשות הרבה.

זהבה גלאון: לא סתם אנחנו מדברים על כך שזה לא בסל הבריאות.

זהבה גלאון: היום אנו מנסים בכל דרך אפשרית לגרום לדבר להיכנס לסל הבריאות, הכרזנו לפני שנתיים במשרד הבריאות שאת כל התוכניות של קידום הבריאות אנחנו ממנים, עם תקציבים דלים אומנם לבריאות הציבור, אבל מה שאנחנו הולכים לממן זה תוכניות קהילתיות למניעת השמנה, אשר כוללות את הנושא של תזונה ופעילות גופנית.

זהבה גלאון: אם דיברנו על פעילות גופנית, אנחנו עורכים סקר פעם בשנתיים בו אנו מכניסים את הנושאים של מודעות הציבור, ידע ועמדות הציבור.

זהבה גלאון: אנשים יודעים שחוסר פעילות גופנית שמה אותם בסיכון, הם יודעים שאכילה לא נכונה שמה אותם תחת סיכון, הם יודעים שעישון לא בריא.

זהבה גלאון: זה לאו דווקא גורם להתנהגות.

זהבה גלאון: אנחנו רוצים להדגיש את כל הדברים האלה.

זהבה גלאון: זה אומר שבכל עיר צריכים להיות מסלולי הליכה, ואנו יודעים שנשים ערביות למשל לא יכולות ללכת בתוך הישוב, אז נסדר תוכניות עם אוטובוסים להוציא אותן מהישוב, שהן יוכלו ללכת במכנסיים ונעליים נוחים, כי אישה ערבייה לא תמיד יכולה באמצע הכפר ללכת כמו שהיא רוצה.

זהבה גלאון: צריך להוציא אותה ולתת לה את האפשרות.

זהבה גלאון: היו"ר זהבה גלאון: אלה רעיונות מבורכים.

זהבה גלאון: אנו בעד כל הטיפול המניעתי בכל מה שכרוך בנושא ההשמנה והעישון, וזה טוב גם לגברים וגם לנשים.

זהבה גלאון: אבל בנקודת הזמן הזאת אני לא רוצה לדבר על הדבר הכולל.

זהבה גלאון: בנקודה הזו הדיון שלנו הוא הרבה נקודתי וממוקד בהתייחסות של משרד הבריאות מעבר לעניין של האבחנה שאמרת.

זהבה גלאון: לכל מה שקשור לקידום בריאות לב נשים ומעקב אחר נשים שעברו אירועי לב, ואיך אנו מעודדים מודעות או גומרים להעלאת המודעות בקרב סטודנטים, בקרב נשים, ובקרב כל אותם אנשים שגורמי הסיכון רלוונטיים לגביהם.

זהבה גלאון: בשורה התחתונה, משרד הבריאות לא עשה את זה ולא התייחס לזה, ומה שאני חושבת, אני לא יודעת את כל התוכניות של משרד הבריאות לקראת שנת 2020 וכו', אך אני תומכת בזה ובכל הקמת המסלולים הנפרדים-חותמים מראש על הכל.

זהבה גלאון: מה שברצוני לומר, אני גם אפנה את המסר הזה באמצעותם למנכ"ל בעקבות הישיבה הזאת, אני חושבת- אני לא אדבר במושגים של מחדל כי זה גדול מדי, אבל בהחלט אין התייחסות מערכתית של המשרד לכל הסוגיה של בריאות לב האישה.

זהבה גלאון: אין התייחסות מערכתית וגם אין הנחיות ברורות לקופות לפעול בעניין הזה, כפי שנאמר כאן על ידי הרופאים שמייצגים את הקופות.

זהבה גלאון: הגורם להתעכב עליו מבחינתי זה באמת משרד הבריאות, גם בנושא התווית מדיניות, זה עניין של העלאת מודעות ושינוי תודעתי גם בקרב כל אותם גורמים במשרד הבריאות לצרכים הספציפיים שכרוכים בבריאות נשים בכלל ובנושא סוגיית בריאות לב האישה בפרט.

זהבה גלאון: הדבר הזה מצריך שינוי תודעתי בקרב הגורמים המופקדים על נושא הבריאות, וכן קמפיינים ציבוריים, כלומר זה מצריך מודעות ציבורית.

זהבה גלאון: אני יכולה לראות רק מהדוגמא שניתנה קודם- אפשר ללכת לטירה, אפשר להביא את הסוס לבאר, אך אי אפשר להכריח אותו לשתות אם אתה לא הכנת אותו קודם.

זהבה גלאון: ולכן זה מצריך קמפיינים ציבוריים, וכמו שאמר כאן קודם ד"ר קליין, עושים קמפיינים עצומים בכל מה שקשור לתאונות דרכים, להפסקת עישון, זה דברים שמצריכים מידע ונגישות, עד שהאדם לא עובר את זה בעצמו.

זהבה גלאון: אני רוצה לומר שלרוב כשהאישה עוברת את זה בעצמה תמיד יש לה עיסוקים יותר חשובים מאשר להתעסק בעצמה.

זהבה גלאון: אז צריך גם לזהות את האפיונים המיוחדים של נשים וההתייחסות של הנשים לבריאות של עצמן כחלק מתוך כל אותם הגורמים.

זהבה גלאון: ד"ר רוברט מגרה: לנושא של מאוחדת, דיברו כאן הקופות האחרות על הדברים הכלליים ולכן אני חייב להגיד מטעם המאוחדת.

זהבה גלאון: השאלה הייתה מאוד ספציפית לנושא בריאות לב האישה, לכן אמרתי שיש צורך בהתמקדות המערכתית מטעם משרד הבריאות.

זהבה גלאון: כמובן שיש תוכניות כלליות כמו מניעת השמנה, מניעת עישון, מניעת אוסטיאופורוזיס, ואחרים שקשורות לנשים, אז כמובן שיש את זה במאוחדת.

זהבה גלאון: היו"ר זהבה גלאון: ברור שעניין התוכניות למניעת ההשמנה וכו' זה חשוב, אבל כרגע בנקודת הזו שהישיבה התכנסה לדון בכל מה שקשור בלב האישה.

זהבה גלאון: ד"ר בלה קויפמן: ברצוני להוסיף שאני מסכימה איתך לעניין שאמרת שקודם כל צריך להגביר את המודעות ורק אחר כך אנשים יגיעו.

זהבה גלאון: איך מתפקדת המרפאה שלנו?

זהבה גלאון: מה, אתם חושבים שאני יושבת ומחכה?

זהבה גלאון: ומי יגיע וישלם את ה-176 ש"ח בתעריף משרד הבריאות, הרי זה לא קופות חולים ממנות.

זהבה גלאון: יצאנו עם ימי עיון, נשים מגיעות מהררית ובאר שבע, וממש לא רק מתל אביב למרות שבית החולים שלנו נמצא בתל אביב.

זהבה גלאון: דיברנו על פעילות גופנית שזה ממש אבן בסיסית, וכמו שהיום ידוע שלמשל איסור עישון במקומות ציבוריים, גרמה לירידה בפנייה בגלל התקפי לב לחדרי מיון באיטליה ובצרפת, ואני יודעת שבצרפת יש מקומות עבודה שעושים פעילות גופנית גם באמצע העבודה.

זהבה גלאון: השאלה היא האם יש מקום לחייב מקומות עבודה, לפחות אלה שיש בהם הרבה נשים, לתת חצי שעה.

זהבה גלאון: אישה שמגיעה הביתה ואני מודעת לזה מתוך ניסיון שלי, יש לה את הדאגות בבית והיא לא מתמקדת בפעילות הגופנית, אז לאפשר את החצי שעה לעשות את זה בעבודה.

זהבה גלאון: ואני אומרת שזה אפשרי לפנות ולחייב מקומות עבודה.

זהבה גלאון: כמו שעושים לנשים יום כיף, לוקחים אותן לחו"ל ונותנים להן הכל, וכמו שאמרתם בתי אבות מלאים בנשים, אז כדאי לבדוק האם אפשר למנוע את זה.

זהבה גלאון: ד"ר ליאורה ולינסקי: אנחנו לא יכולים לחייב מקומות פרטיים.

זהבה גלאון: לפי הנציבות, מי שעובד בשירות הציבורי שרובן נשים, מגיע להם רבע שעה כל יום, והיא גם יכולה לצבור את זה.

זהבה גלאון: ברוב משרדי הממשלה יש לנו תוכניות של שעה פעם בשבוע לאישה ולגבר, אבל רוב הגברים לא משתתפים בזה.

זהבה גלאון: בכנסת רצינו לעשות תוכנית כזאת לעובדים, אנחנו עדיין במשא ומתן כבר כשנה וחצי, יש 650 עובדים שלרוב אלה עובדות, ואנחנו מתכננים לעשות להם תוכנית של פעילות גופנית.

זהבה גלאון: היו"ר זהבה גלאון: לסיכום הדיון, אני רוצה להודות לכל המשתתפים, אני למדתי המון.

זהבה גלאון: אני חושבת שאחד הדברים החשובים בעקבות הישיבה הזאת, ראשית שיש מקום לבדוק ולעשות בדיקה השוואתית מה קורה במדינות שונות בעולם בנוגע לנקודה שהעלית, הנושא של חיוב מקומות עבודה, האם חקיקה מחייבת, האם אלה יוזמות וולונטאריות וכו'.

זהבה גלאון: למשל זו הפעם הראשונה ששמעתי שהנציבות מאפשרת לנשים רבע שעה.

זהבה גלאון: מרים גולן: אני מנציבות שירות המדינה, העובדת של האגף לקידום נשים כבר הרבה שנים, אני רוצה להגיד שאיפה שיש אולם יש ספורט.

זהבה גלאון: ד"ר ליאורה ולינסקי: אנחנו עושים עכשיו הליכה, לא צריך אולם כי אפשר לעשות הליכה.

זהבה גלאון: אני רוצה לסכם.

זהבה גלאון: ראשית נבדוק את זה במימד השוואתי, האם זה מצריך חקיקה, האם זה מצריך הוראות של הנציב ותקנות.

זהבה גלאון: זה בכל אופן משהו הרבה יותר רחב מהדבר הנקודתי.

זהבה גלאון: לכן בעקבות הישיבה הזאת אני מתכוונת לעשות כמה דברים.

זהבה גלאון: ראשית אני אפנה לשר ולמנכ"ל ואני אעלה את הנושא הזה.

זהבה גלאון: רק אני אתייחס לזה באופן נקודתי, בכל מה שקשור לבריאות לב האישה בלבד.

זהבה גלאון: לא את כל הדברים אפשר לעשות עכשיו, יש כמובן הרבה בעיות כמו אוסטיאופורוזיס, גניקולוגיה וכו', אני מדברת עכשיו על העניין הנקודתי הזה של לב האישה.

זהבה גלאון: אני אבקש ממנו כמה דברים.

זהבה גלאון: אחד הדברים זה יהיה הנחיות לקופות, לחייב את הקופות לעשות את כל מה שנאמר עכשיו.

זהבה גלאון: אני אעבור שוב על פרוטוקול הישיבה ואחשוב שוב איזה דברים אנחנו רוצים לגבש ואולי צריך לעשות לובי כאן בכנסת בכל הנושא הזה של בריאות הנשים.

זהבה גלאון: אני יודעת שכשלקחנו על עצמנו את הנושא של הכנסת ההרצפטין לסל הבריאות ועשינו מאבק, חברותיי היו לימור לבנת בזמנו, נעמי חזן ואני, ועשינו מאבק להכניס לסל הבריאות את ההרצפטין, שזו תרופה לסרטן השד, והמאבק שעשינו היה מאוד גדול.

זהבה גלאון: אז גם כאן הדבר צריך להיעשות בחכמה- מה אנחנו רוצים להעלות על סדר היום, מה אנחנו רוצים לדרוש להכניס לסל הבריאות.

זהבה גלאון: ד"ר ליאורה ולינסקי: חברות הטבק עושות מאמצעים ומשקיעות משאבים רבים לגייס נשים צעירות לעישון.

זהבה גלאון: זאת המגמה בעולם, הן משקיעות המון כסף לגרום לנערות לעשן עם המסר שאם את מעשנת את תישארי רזה.

זהבה גלאון: זה אחד הגורמים המרכזיים שגורם לנערות בנות 14 להתחיל לעשן, אז אני מבקשת שהנושא של הגמילה מעישון ייכנס לסל.

זהבה גלאון: היו"ר זהבה גלאון: אני לא נכנסת למה יהיה הקמפיין הציבורי שיכול להיות שזה יהיה הקמפיין.

זהבה גלאון: אני אשב עם מנהלות הועדה וגם מרכז המחקר והמידע של הכנסת ואנחנו נגבש משהו, כדי שזו לא תהיה ישיבה שבאו אנשים מאוד חשובים שהשמיעו דברים חשובים והתפזרנו והלכנו הביתה.

זהבה גלאון: אז אני מתכוונת לעקוב אחרי זה ולעשות משהו בעניין.

זהבה גלאון: אני מקווה שמשהו בכל זאת ייצא מזה.

זהבה גלאון: אני למדתי המון ולדעתי מחר בארבע בבוקר אני עולה על ההליכון.